Dårligt sprog, manglende nærvær derhjemme og en dårlig evne til at få venner og lege med andre.

Det er nogle af de ting, som udsatte børn kæmper med. Derfor har især de brug for, at der er tilstrækkeligt med opmærksomhed, når de er i vuggestue og børnehave, siger forskere.

Men en lang række af landets kommuner har flere udsatte børn end landsgennemsnittet og samtidig en normering i daginstitutionerne, der er under landsgennemsnittet. Det gælder blandt andet for Frederikshavn, Hjørring, Lolland og Faxe. Disse kommuner har i gennemsnit en normering på 7,3 barn pr. voksen i børnehaven og 4,2 barn i vuggestuen. Landsgennemsnittet for normeringer er 6,6 barn pr. voksen.